laion/Wikipedia-Exotic huggingface dataset:
מס בולים

מס בולים (באנגלית: Stamp duty) הוא מס המוטל על מסמכים רשמיים, לרבות חוזים, המחאות, קבלות, רישיונות, אשרות וכו'. באופן היסטורי, בול הכנסה שימש להוכחת תשלום המס והופעתו על מסמך היוותה תנאי לתוקפו המשפטי. גרסאות מודרניות של המס אינן דורשות עוד חותמת בפועל. על פי ההערכה, החובה שמקורה בוונציה בשנת 1604, הוצגה (או הומצאה מחדש) בספרד ב-1610, הולנד בשנות ה-20 של המאה ה-20, בצרפת בשנת 1651, בדנמרק ב-1657, בפרוסיה בשנת 1682 ובאנגליה בשנת 1694. בממלכה המאוחדת וארצות הברית מס הבולים שנגבה על מסמכי רישום בעלות של נדל"ן הפך למס רכישה על נדל"ן, הנגבה כאחוז מערך הנדל"ן שנרכש. מס בולים הוטל עד שנת 2008 מתוקף חוק מס הבולים על מסמכים התשכ"א–1961. המס הוטל על ביול מסמכים שונים המפורטים בחוק כגון: התחייבויות, הסכמים וחוזים, איגרות חוב ערבויות, שטרות, שטרי נאמנות, הסכמי ביטוח, דו"ח על הקצאת מניות וכו'. שיעור המס נע בין 0.4% ועד 3% בהתאם לסוג המסמך. בהתאם לחוק היה צורך לבייל מסמך מיד עם החתימה עליו, מסמך שסכום המס עליו גבוה מ-500 שקלים היה צורך לבייל באחד מהמשרדים האזוריים בתל אביב, ירושלים, חיפה, באר שבע או אילת, לא יאוחר מ-30 יום לאחר חתימתו. בנקים, תאגידים ומוסדות אשר צורכים בצורה שוטפת את שירותי הביול, קיבלו היתר לבייל בעצמם מסמכים שהם צד להם. בעקבות תוכנית של רשות המיסים להרחיב את גביית מס הבולים בשנת 2004 עלתה ביקורת קשה ונטען שהדבר יביא לעליית מחירים שנתית של 1% בכלל המשק ועלייה של מס החברות ל-48.2%. הדבר גרר מאבק ציבורי אשר הוביל פורום CFO, אשר כלל בין היתר עתירה לבג"ץ. כתוצאה ממאבק זה התקבלה החלטה בוועדת הכספים של הכנסת בדצמבר 2004 לשים תקרה לגביית המס בשנת 2005 בגובה של 600 מיליון ש"ח. המאבק הגיע להכרעה עם פרסום צו תיקון למס הבולים על מסמכים, שבו בוטלה החבות בביול מסמכים שנחתמו החל מ-1 בינואר 2006 ובהדרגה הגבייה של המס בוטלה עד שסופית לא נגבה החל מתחילת שנת 2008. חוק הבולים (המהפכה האמריקאית) ניצן כהן, אוריאל לין: אגף המסים הופך את מס הבולים למס מחזור שמשמעותו הטלת מיסוי של מאות מיליוני ש' על הסקטור העסקי, באתר TheMarker‏, 15 באוגוסט 2004 ניצן כהן, ביקורת קשה במשרדי רו"ח על הוראת האוצר להגביר את גביית מס הבולים, באתר TheMarker‏, 5 באוגוסט 2004 ניצן כהן, האוצר ביטל את מס הבולים על אג"ח; המשמעות: הוזלת עלויות ההנפקה ב-1%, באתר TheMarker‏, 14 בדצמבר 2003 עו"ד אמיר טיטונוביץ, ‏העליון: ברונפמן-אלון לא תשלם מס בולים בגין עסקת רכישת מניות קו-אופ הריבוע הכחול, באתר גלובס, 18 ביוני 2007 מדיה וקבצים בנושא מס בולים בוויקישיתוף חוק מס בולים ותיקוניו באתר הכנסת ניצן כהן, פורום CFO: אכיפה מלאה של חוק מס הבולים תעלה לציבור הישראלי 2.5 מיליארד שקל בשנה, באתר הארץ, 12 בספטמבר 2004 כתב גלובס, ‏פורום CFO: מס הבולים מעלה את מס החברות לשיעור 48.2%, באתר גלובס, 28 בנובמבר 2004 רועי ברגמן, ‏אולמרט הנחה על ביטול מס הבולים החל מה-1 בינואר 2006, באתר גלובס, 7 בדצמבר 2005 פורום ה-CFO עתר לבג"ץ נגד גביית מס הבולים, באתר ynet, 7 בספטמבר 2004 שר האוצר החליט לבטל את מס הבולים לפני שעה קלה, 7 בדצמבר 2005, אתר פורום CFO מס בולים באתר רשות המיסים
ים ודל

ים וֶדֶּל (Weddell) הוא ים שולי באוקיינוס הדרומי. זהו למעשה מפרץ גדול בין חצי האי האנטארקטי וחוף הנסיכה מרתה, החוף המערבי של ארץ המלכה מוד. הזרם הסיבובי ודל חג בים בכיוון השעון, מערבל את המים הקרים ותורם לסביבה עשירה בפיטופלנקטון, המזין לווייתנאים ומיני פינגוויניים. הים התגלה באביב 1823 על ידי הספן האנגלי ג'יימס ודל, שהגיע לראשונה לקו רוחב 74°15' S וזיהה שהוא נמצא בתוך ים נפרד מהאוקיינוס. באותה שנה הגיע לאזור הספן האמריקאי בנג'מין מורל ודיווח על יבשה שהוא קרא לה "דרום גרינלנד החדשה", אך האי לא נצפה עוד מאז ונחשב לדוגמה מובהקת ל"אי תעתוע". רוב ימות השנה מכוסים פני הים בקרח. מדיה וקבצים בנושא ים ודל בוויקישיתוף ערך באנציקלופדיית כדור הארץ ים ודל, באתר אנציקלופדיה בריטניקה (באנגלית)
הפארק הלאומי מיגואשה

הפארק הלאומי מיגואשה (אנגלית: Miguasha National Park; צרפתית: Parc national de Miguasha) הוא אתר מורשת עולמית שממוקם בחופו הדרומי של חצי האי גספה שבקוויבק, קנדה. הפארק הוכרז כשמורת טבע מוגנת על ידי ממשלת קוויבק בשנת 1985, והוכר כאתר מורשת עולמית על ידי אונסק"ו ב-1999 בזכות המגוון הגדול של המאובנים שבו, שמייצגים היטב תקופה מכרעת באבולוציה של החיים על פני כדור הארץ. בעבר נקרא המקום על ידי שבטי המיקמאק בשם "Megouasag" שמשמעותו היא צוקים אדומים, מכיוון שבזמן שקיעת השמש, מקבלים הצוקים גוון אדום. בהמשך, השתבש השם האינדיאני המקורי לשם הנוכחי. צוקי החוף בפארק עשויים מרובדי סלע משקע מתקופת דבון השלישית. הם מורכבים משכבות מתחלפות של אבן חול וצפחה שגילם מוערך ב-350 עד 375 מיליון שנים. כיום מכוסה רוב השטח ביערות עצי תרזה, אשוח וצפצפה. כמה ממאובני הדגים, בעלי החיים והצמחים שנמצאו במיגואשה הם זנים עתיקים ונדירים. לדוגמה, מאובן של הצמח Spermasposita נחשב על ידי הפלאונטולגים לאחד מזני בעלי הפרחים הקדומים ביותר. מיגואשה נחשב לאתר המכיל את הכמות הגדולה ביותר בעולם של מאובנים מתור הדבון שאופיין בין השאר בריבוי מיני הדגים שבו. חמשת מתוך שש קבוצות מאובני הדגים מתור זה, נמצאים בפארק מיגואשה. כמו כן, נמצא במקום מספר גדול של דגימות מאובנים שמורות היטב של פרטים מקבוצת בעלי סנפירים בשרניים המהווים אב קדמון של קבוצת בעלי ארבע רגליים שהיו כנראה בעלי החוליות היבשתיים הראשונים שנשמו אוויר. האתר התגלה לראשונה ב-1842 על ידי הגאולוג והרופא אברהם גסנר (אנגלית: Abraham Gesner)‏ שמצא במקום מגוון עצום של מאובנים שהועברו מאוחר יותר למוזיאון הבריטי ולמוזיאון המלכותי של סקוטלנד. גילויים אלו עוררו התרגשות גדולה בקרב מדענים מכל העולם ומאז זוהו וקוטלגו מעל ל-5,000 ממצאים מאובנים. מדיה וקבצים בנושא הפארק הלאומי מיגואשה בוויקישיתוף אתר האינטרנט הרשמי של הפארק הלאומי מיגואשה (בצרפתית) מיגואשה באתר רשות הפארקים של קוויבק Miguasha: Home Miguasha: The first discoveries
אילים

האם התכוונתם ל... אַיִל – זכר בוגר של כבש הבית מכונה "אַיִל" אַיָּל (כתיב מלא: אייל) - סוג של חיית־בר ממשפחת האייליים אילם (אתר מקראי) (נכתב "אילים" בכתיב מלא) - התחנה השנייה במסלול נדודי בני ישראל במדבר איילים (עמותה) – עמותה ישראלית אילים (נהר) (רוסית: Илим) - נהר ברוסיה, יובל של נהר אנגרה
חיים מגני

חיים יהודה (בישיץ) מגני (5 במאי 1945, כ"ב באייר תש"ה - 4 במאי 2001, י"א באייר תשס"א) היה ראשון מדריכי הטיולים ביש"ע. מראשוני מתנחלי חברון, ממחדשי היישוב בכפר עציון ובמושב קשת וממפתחי תוכנית הלימודים "ברקאי". נולד בניו יורק. למד בישיבת נר ישראל בבולטימור ובישיבת מרכז הרב. היה פעיל בתנועת הנוער בני עקיבא בניו יורק. הגיע לארץ בגיל 18 והשתתף בתוכנית לימודים שנתית במכון למדריכי חו"ל בירושלים. במשך שנתיים מילא שליחות בלורולטון ובבוסטון, שם פעל בקרב סטודנטים יהודיים, כתב חוברת הדרכה ויזם מפגן הצדעה למדינת ישראל שחגגה באותה שנה ח"י שנים לתקומתה. עלה לישראל לקבוצת יבנה בשנת 1966 והחל ללמוד בישיבת מרכז הרב, שם התוודע לחנן פורת, ולאחר מלחמת ששת הימים הצטרף לפורת ולמחדשי היישוב בכפר עציון. נישא לשושנה נאוה שטיין ולקראת נישואיו עברת את שם משפחתו (בישיץ) למגני. החתונה נערכה בברוקלין. ב-1969, לאחר לידת בתם הבכורה, הצטרפו לקבוצת מתנחלי חברון בבניין הממשל הצבאי בעיר. בשנת 1971 עבר ליישוב הקבע קריית ארבע והחל בהדרכת טיולים תחת השם "סיורי הר חברון". הצטרף למשך כמה חודשים לראשוני המתיישבים במושב קשת ברמת הגולן לאחר מלחמת יום כיפור. היה שותף בפיתוח תלמוד תורה ברקאי ואף נתן לו את שמו.[דרוש מקור] מגני הקפיד עוד מנעוריו בארצות הברית לדבר עברית נכונה כולל הקפדה מדוקדקת על מלעיל ומלרע. כשעלה לארץ חרת על דגלו לדבר בעיקר עברית, תוך הקפדה על עברית תקנית וח' וע' גרוניות. נפטר ב-5 באפריל 2001 בקריית ארבע, ונקבר בבית העלמין היהודי העתיק בחברון. מגני התחיל את דרכו בהדרכת טיולים בשנת 1963 ב"מכון למדריכי חוץ לארץ" בירושלים ולאחר לימודיו הקים ב-1971 חברת סיורים עצמאית, שמטרותיה היו ללכת בדרכי האבות ללמוד ולהפנים את שורשי החיים היהודיים החבויים בארץ. הדריך בודדים, משפחות וקבוצות מגוונות, מהארץ ומחו"ל. בשנותיו האחרונות הדריך וטייל עם מחזורים רבים של "תנועת ארץ ישראל" והפעיל במשך שנים אחדות מערכת סיורים לחניכי תוכנית הקיץ של הסוכנות היהודית, בנה עבורם מסלולי הליכה, כגון "נתיב הגבורה", "בעקבות דוד המלך" ועוד וכן הכשיר גם מדריכים. סיוריו הובילו לחשיפת אתרים היסטוריים בעיר חברון, ובהם בית הכנסת אברהם אבינו. משפחת מגני, חיים ביהודה, הוצאת שלמי אריאל, תשס"ד ויבא עד חברון : קובץ לזכרו של ר’ חיים יהודה בן אברהם הלוי מגני, הוצאת קריית ארבע, תשס"ב Raphael Blumberg and Zvi Ofer (ed.) The road of valor from Jerusalem to Hebron with Hayim Mageni, 2007 אורנית עצר, חברון: כנס מחקרי לזכרו של מורה הדרך הראשון, באתר ערוץ 7, 13 במאי 2011 כנס מחקרי חברון לזכר חיים מגני ז"ל, באתר יוטיוב FROM HERE AND THERE - Rabbi Dr. Chaim Simons (הפסקה הראשונה היא אודות חיים מגני) הקבר של חיים מגני בבית העלמין היהודי העתיק בחברון, באתר BillionGraves אורנית עצר, חברון: כנס מחקרי לזכרו של מורה הדרך הראשון, באתר ערוץ 7, 13 במאי 2011
Scary Monsters and Nice Sprites (אלבום)

Scary Monsters and Nice Sprites (בתרגום חופשי: מפלצות מפחידות ושדונים נחמדים) הוא מיני-אלבום שהופק על ידי מפיק ההאוס והדאבסטפ סקרילקס, השני במספר. האלבום יצא לאור תחילה באתר Beatport ב-20 באוקטובר 2010 ושוחרר כדיסק ב-1 במרץ 2011. האלבום זכה להצלחה רבה עם שחרורו, למיני אלבום-המשך (More Monsters and Sprites). בטקס פרסי הגראמי ב-12 בפברואר 2012, זכה האלבום בפרס גראמי בתואר "אלבום הדאנס/אלקטרוני הטוב ביותר" וכן השיר Scary Monsters and Nice Sprites - זכה בתואר "הפקת הדאנס/אלקטרוני הטובה ביותר" שם האלבום מזכיר את שם אלבומו של דייוויד בואי, Scary Monsters (and Super Creeps). מידע על האלבום Scary Monsters and Nice Sprites באתר MusicBrainz מידע על האלבום Scary Monsters and Nice Sprites באתר AllMusic האלבום Scary Monsters and Nice Sprites באתר Discogs האלבום Scary Monsters and Nice Sprites באתר ספוטיפיי
שי אבוחצירה

שי אבוחצירה (נולד ב-19 ביולי 1980). כיהן כסגן ראש עיריית חיפה בשנים 2011–2018, מחזיק תיק החינוך וראש סיעת "יש עתיד צעירי חיפה" במועצת העיר חיפה. כיום מנכ"ל ובעלים של חברת 'אלרם ישראל בע"מ' ושל חברת הנדל"ן האירופאית 'Balcony Apartments'. אבוחצירה, בן לאליהו ונלי, נולד בקריית אתא, שם גדל והתחנך. אבוחצירה הוא הבן הרביעי במשפחתו ולו שלוש אחיות. את לימודיו התיכוניים השלים בתיכון רוגוזין בעיר. אבוחצירה נשוי לניצן ואב לשניים, מתגורר בשכונת נאות פרס בחיפה. לקראת הבחירות לרשויות המקומיות שהתקיימו בשלהי 2008, הקים אבוחצירה, יחד עם גרעין מייסד של פעילי ציבור צעירים, את רשימת צעירי חיפה שהתמודדה על מקום במועצת העיר חיפה כרשימה על מפלגתית. הרשימה נחלה הצלחה והצליחה להשיג שני מנדטים. במסגרת ההסכם הקואליציוני שנחתם עם רשימתו של ראש העיר הנבחר, יונה יהב, סוכם כי אבוחצירה יכהן כסגן ראש העיר ברוטציה וכמחזיק תיק הצעירים במועצת העיר. בחודש מאי 2011 החל אבוחצירה לכהן כסגן ראש העיר בפועל. בחודש מאי 2012 נבחר לנהל את סניף מפלגת יש עתיד במחוז חיפה, ולעמוד בראש הרשימה המשותפת של המפלגה וצעירי חיפה. בבחירות לרשויות המקומיות שהתקיימו בשלהי 2013, זכתה הרשימה המשותפת ב-3 מנדטים, ואבוחצירה נתמנה לכהן כסגן ראש העיר בפועל ומחזיק תיק החינוך. בבחירות לרשויות המקומיות שהתקיימו בשלהי 2018, התמודד עם רשימתו יחד עם ראש העיר יונה יהב, כמספר 2 ברשימת "יונה יהב וצעירי חיפה", אולם אלה הפסידו בבחירות ולאחר הבחירות פינה יונה יהב את מקומו במועצת העיר ואבוחצירה הפך לראש הרשימה וחבר באופוזיציה. מדיה וקבצים בנושא שי אבוחצירה בוויקישיתוף אלירן טל, ברית פוליטית, באתר News חיפה קריות 9 באפריל 2018 רשימת "צעירי חיפה", בראשות שי אבוחצירה, תכריז השבוע על התמודדותה בבחירות למועצת העיר מיכל ירון, הנשק החיפאי הסודי של יאיר לפיד - סגן ראש העיר, שי אבוחצירה, באתר http://www.mynet.co.il, ‏23.10.12 (ארכיון) שמעון בן עמי, שי אבוחצירה ישמש יו"ר תנועת יש עתיד בחיפה, מתוך "מגזין זאפו", 1 במאי 2012 ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
אנה בריינדול

אנה הנרייטה בריינדול (בשוודית: Anna Henrietta Bergendahl; נולדה ב-11 בדצמבר 1991) בסטוקהולם שבשוודיה) היא זמרת שוודית. נולדה בסטוקהולם, אך גדלה בנישפין ובקטרינהולם. לבריינדול יש שורשים אירים מצד סבתה שנולדה וגרה באירלנד, והופעתה הראשונה של בריינדול בפני קהל הייתה בקתדרלה ביורק כשהייתה בת 8, אז שרה את השיר "My Heart Will Go On" של סלין דיון. היא הייתה חלק מתוכנית המוזיקה "Super Troupers" בערוץ TV4 השוודי בשנת 2004, וכן היא השתתפה בעונה החמישית של תוכנית המציאות איידול, הגרסה השוודית לאמריקן איידול, שם הגיעה לחמישיית המועמדים הסופיים. בשנת 2009 היא חתמה על חוזה עם חברת ההקלטות Lionheart Records ואלבום הבכורה שלה יצא ב-14 באפריל 2010. בשנת 2010 היא ייצגה את שוודיה באירוויזיון שנערך בנורווגיה. בריינדול התקבלה לעונה החמישית של תוכנית הטלוויזיה "איידול" כאשר היא שרה באודישנים את השיר "Have a Heart" של בוני רייט. הביצוע קיבל שבחים רבים מצוות השופטים שהורכב מלילה באד, אנדרס באג ואנדראס קרלסון. במהלך התחרות היא שרה שירים כמו מאמה מיה של להקת אבבא, Bleeding Love של ליאונה לואיס ו-The Best של בוני טיילר. בריינדול הגיעה למקום החמישי בתחרות בה ניצח לבסוף קווין בורג. בשנת 2009 בריינדול קיבלה הצעה מכריסטיאן לאגרסטורם ובובי לוגרן להקליט שיר לתחרות המלודיפסטיבלן 2010. היא השתתפה בתחרות עם השיר "This Is My Life" שנכתב והופק על ידי לאגרסטורם והולחן על ידי לוגרן. השיר ניצח בתחרות עם 214 נקודות, ובכך זכתה בריינדול לייצג את שוודיה באירוויזיון 2010 שנערך בעיירה בארום, הסמוכה לבירה אוסלו. השיר הגיע למקום הראשון במצעדי המוזיקה בשוודיה ב-5 במרץ 2010. בריינדול הגיעה למקום ה-11 בשלב חצי הגמר, ובכך הייתה לנציגה הראשונה של שוודיה שלא עלתה לשלב הגמר באירוויזיון מאז החל שלב החצי הגמר בשנת 2004. השיר "This Is My Life" היה הבלדה הראשונה שניצחה במלודיפסטיבלן מאז שנת 1998. לאחר האירוויזיון בריינדול השתתפה בתוכנית המוזיקה "Allsång på Skansen", וכן יצאה לסיבוב הופעות על-מנת לקדם את האלבום שלה. בנובמבר 2021, נחשף כי בריינדול תשתתף במלודיפסטיבלן 2022, היא הגיעה למקום ה-3 ברבע הגמר שלה והעפילה לגמר בחצי הגמר. Yours Sincerely - יצא ב-14 באפריל 2010 "This Is My Life" "The Army" אתר האינטרנט הרשמי של אנה בריינדול (בשוודית) אנה בריינדול, ברשת החברתית פייסבוק אנה בריינדול, ברשת החברתית אקס (טוויטר) אנה בריינדול, ברשת החברתית אינסטגרם אנה בריינדול, סרטונים בערוץ היוטיוב אנה בריינדול, במסד הנתונים הקולנועיים IMDb (באנגלית) אנה בריינדול, באתר אפל מיוזיק (באנגלית) אנה בריינדול, באתר ספוטיפיי אנה בריינדול, באתר סאונדקלאוד (באנגלית) אנה בריינדול, באתר Last.fm (באנגלית) אנה בריינדול, באתר AllMusic (באנגלית) אנה בריינדול, באתר MusicBrainz (באנגלית) אנה בריינדול, באתר דיזר אנה בריינדול, באתר Yandex.Music (ברוסית) אנה בריינדול, באתר Discogs (באנגלית) אנה בריינדול, באתר Songkick (באנגלית) אנה בריינדול, באתר Genius אנה בריינדול, באתר SecondHandSongs אנה בריינדול, באתר בילבורד (באנגלית) אנה בריינדול, באתר טיידל (באנגלית) Så blev Anna Bergendahl superstjärna באתר expressen (בשוודית) ”Idol”-Alice och Anna har fått skivkontrakt באתר aftonbladet (בשוודית) Anna, 16, fick alla att gråta... באתר expressen,‏ 10 בספטמבר 2010 (בשוודית) Anna Bergendahl - från Idol till Melodifestivalen באתר zitiz.se,‏ 23 בפברואר 2010 (בשוודית) Det är det största som har hänt mig באתר aftonbladet,‏ 13 במרץ 2010 (בשוודית) ANNA BERGENDAHL - THIS IS MY LIFE באתר swedishcharts Sweden: Melodifestivalen 2022
הוצאת פלדהיים

הוצאת פלדהיים (באנגלית: Feldheim Publishers) היא הוצאת ספרים חרדית הנמצאת בניו יורק ובעבר הייתה לה שלוחה בירושלים. במסגרת ההוצאה יוצאים לאור ספרי קודש, ספרי ילדים העוסקים ברבנים או בגיבורים דתיים, ספרי קומיקס, ספרי בריאות ותזונה על פי היהדות ועוד. להוצאה רשת של חנויות ספרים, שבהן נמכרים ספרי ההוצאה וספרים של הוצאות אחרות. ההוצאה נוסדה ב-1939 בניו יורק על ידי פיליפ פלדהיים, נוהלה בידי בנו יעקב ולאחר מכן על ידי נכדו, מנדי פלדהיים. בדצמבר 2010 שיתפה השלוחה בירושלים פעולה עם מיזם "תקרא-תצליח" של בנק הפועלים. במרץ 2012 עמדה שלוחת ההוצאה בירושלים על סף פשיטת רגל על רקע חובות של כ-70 מיליון שקלים. עו"ד יעקב שפיגלמן מונה לנאמן החברה, ותחת ניהולו נרכשה שלוחת ההוצאה בירושלים בספטמבר 2012 על ידי הוצאת הספרים יפה נוף, ובכך נפרדה מהשלוחה בניו יורק שנשארה בידי משפחת פלדהיים. אתר האינטרנט הרשמי של הוצאת פלדהיים פלדהיים (הוצאת ספרים), דף שער בספרייה הלאומית איתן אורטל, אפילו ספרי הקודש מרגישים את המשבר הכלכלי, באתר כלכליסט, 20 בנובמבר 2008 בנק הפועלים השיק פרוייקט 'תקרא תצליח' לציבור החרדי, באתר בחדרי חרדים, 28 בדצמבר 2010 יאיר אטינגר, הוצאת הספרים החרדית הגדולה ביותר נמצאת על סף פשיטת רגל, באתר הארץ, 4 במרץ 2012 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
שופינג

שׁוֹפִּינְג (באנגלית: Shopping‏, בתרגום מילולי: קניות) הוא תהליך של בחינת ובחירת מוצרים ושירותים שמציעים מוכרים וקמעונאים שונים, במטרה לרכוש אותם. שופינג נחשב לפעילות כלכלית וכן לפעילות פנאי נפוצה. עבור חלק מהאנשים, שופינג נחשב לפעילות בילוי או הסחת דעת, בה האדם מבקר במגוון חנויות מתוך כוונה לרכוש מוצרים. עבור אחרים, שופינג נחווה כמטרד או כורח. "שופינג חלונות ראווה" (window shopping) היא פעילות בה אנשים מבקרים בחנויות שונות ומביטים במוצרים המוצגים בחלונות הראווה שלהן, אך ללא כוונה לרכוש אותם מיד, אלא למשל כדי להעביר את הזמן שבין פעילויות אחרות שלהם, או במטרה לתכנן רכישה עתידית של מוצרים. בערים רבות קיימים אזורי מסחר נרחבים בהם אנשים עורכים שופינג. לעיתים מוקמים מרכזים מסחריים המרכזים מספר חנויות ועסקים במבנה אחד. דוגמאות למרכזים מסחריים בעולם הן קניונים, כיכר מרכזית בעיר, שווקים ובאזארים. בתקופות מסוימות לאורך השנה ניכרת עלייה בפעילות השופינג של אנשים, במיוחד לקראת החגים ובמהלכם. תקופת שופינג ידועה היא "שופינג חג המולד", המתרחשת מחודש אוקטובר ועד לאחר חג המולד, החל בסוף דצמבר. ערך מורחב – התמכרות לקניות בעוד הנאה מזדמנת מקניות נחשבת לפעילות נורמטיבית, שופינג בתדירות גבוהה מדי ושלא לצורך, עלול להעיד על התמכרות. ישנם מספר סימנים שעשויים להעיד על התמכרות, במיוחד כאשר הם מגיעים במקביל, וביניהם: איבוד שליטה – כאשר אדם מביע רצון להפסיק ואיננו מסוגל; העלאה של סף הריגוש – דוגמת קנייה בהיקף הולך וגדל, או בתדירות הולכת וגדלה, כדי להגיע למידת הריגוש שבעבר הושגה באמצעות קנייה צנועה יותר; סימני גמילה כמו חוסר נחת ו"קריז" אם רכישה שמעוניין בה טרם הושלמה; כאשר השופינג מסב נזק או גורר הזנחה של תחומי חיים אחרים. חוקרים ומטפלים שונים מעריכים את שיעור ההתמכרות במקומות שונים בעולם בסביבות 8-1%, כאשר שנשים נמצאות בסיכון גבוה יותר להתמכרות. מטפלים שונים מעריכים כי עבור המכורים לקניות, משמש השופינג כהקלה על כאב, סבל או חוסר נחת איתו הם מתמודדים. לפיכך קנייה כתגובה למצוקה נפשית היא סימן אפשרי להתמכרות או לחיבור הקניות לצורך רגשי. נמצאו מתאמים בין התמכרות לקניות לבין הפרעות נפשיות שונות. מעט מחקרים מבוקרים בחנו את יעילותן של תרופות, ואין עדויות מספקות לכך שהתרופות שישנן, נכון לשנת 2016, בעלות השפעות משמעותית. תרבות הצריכה פרדוקס הבחירה קניות, דף שער בספרייה הלאומית אריאל קור, זיהוי התמכרות ודרכי התמודדות, באתר המרכז הישראלי להתמכרויות, ‏24/05/2022 לי סיביליה‏, האם אתם מכורים לקניות? כ-6% מהאוכלוסיה מוגדרים "בסיכון", באתר וואלה, 3 בנובמבר 2021 אביב ויינשטיין, Chapter 98 - Compulsive Buying—Features and Characteristics of Addiction, ‏29 April 2016
הלן פרנקנטלר

הלן פרנקנטלר (באנגלית: Helen Frankenthaler;‏ 12 בדצמבר 1928, ניו יורק – 27 בדצמבר 2011, דריאן, קונטיקט) הייתה ציירת אמריקאית אשר השתייכה לזרם האקספרסיוניזם המופשט. פרנקנטלר פעלה וציירה במשך שישה עשורים, מתחילת שנות החמישים ועד למותה בשנת 2011. פרנקנטלר נולדה בניו יורק למשפחה יהודית ליברלית. אביה אלפרד פרנקנטלר היה שופט בבית המשפט העליון של מדינת ניו יורק. היא גדלה באפר איסט סייד בעיר ניו יורק. היא למדה בבית ספר דולטון (אנ') ובבנינגטון קולג'. בשנת 1950 פגשה במבקר האמנות קלמנט גרינברג ובמשך חמש שנים ניהלו השניים מערכת יחסים. בשנת 1958 נישאה לאמן רוברט מאתרוול (אנ'). הם אימצו שתי בנות ובשנת 1971 התגרשו. לאחר מכן התחתנה עם סטפן דוברול, איש עסקים. בתחילת דרכה הייתה מזוהה פרנקנטלר עם האקספרסיוניזם המופשט והציור הראשון שלה, "הרים וים", הוצג בשנת 1952, עשה שימוש בצבעים מדוללים אשר נטבלו בבד הציור, מוטיב אשר יהיה מזוהה עימה בהמשך דרכה. פרנקנטלר לימדה והייתה חברה בסגל של מכללת האנטר בניו יורק. מדיה וקבצים בנושא הלן פרנקנטלר בוויקישיתוף Helen Frankenthaler, Abstract Painter Who Shaped a Movement, Dies at 83, Grace Glueck, הניו יורק טיימס. ביוגרפיה, באתר ארכיון הנשים היהודי הלן פרנקנטלר, באתר אנציקלופדיה בריטניקה (באנגלית) הלן פרנקנטלר, באתר MusicBrainz (באנגלית) הלן פרנקנטלר, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ולריאן רפואי

ולריאן רפואי או ולריאנה רפואית (שם מדעי: Valeriana officinalis) הוא צמח רב-שנתי ממשפחת הוולריניים עם פרחים ורודים או לבנים, בעלי ריח מתוק, הפורחים בחודשי הקיץ. מוצאו של הצמח באירופה ובחלקים של אסיה, אך הוא בוית גם בצפון אמריקה. תמציות בריח פרחי ולריאן שימשו כבושם במאה השש עשרה. חומצת האמינו ולין קרויה על שמו. בפרמקולוגיה ובהרבליזם "ולריאן" הוא גם שמה של תמצית העשויה משורשי הצמח, שנמכרת באריזות (בדרך כלל בכמוסות) לאחר שאלה רוככו (באמצעות השריה), נכתשו ויובשו. הולריאן משווק כטיפול בבעיות רבות כגון נדודי שינה, חרדה, דיכאון, תסמונת קדם-וסתית, סימפטומים של מנופוז וכאבי ראש, זאת למרות שלא נעשו די מחקרים המאוששים טענות טיפוליות אלו. האקדמיה האמריקאית לרפואת שינה ממליצה שלא להשתמש בולריאן כטיפול לנדודי שינה כרוניים במבוגרים. תופעות לוואי של ולריאן כוללות כאבי ראש, כאבי בטן, אי נוחות, בעיות לב וגם נדודי שינה. נפית מדיה וקבצים בנושא ולריאן רפואי בוויקישיתוף ולריאן רפואי, באתר ITIS (באנגלית) ולריאן רפואי, באתר NCBI (באנגלית) ולריאן רפואי, באתר האנציקלופדיה של החיים (באנגלית) ולריאן רפואי, באתר Tropicos (באנגלית) ולריאן רפואי, באתר GBIF (באנגלית) ולריאן רפואי, באתר The Plant List (באנגלית) ולריאן רפואי, באתר IPNI (באנגלית) Valerian at AAFP ולריאן - 9 צמחי המרפא הפופולריים Valerian, NCCIH (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
ביג שון

שון מייקל לאונרד אנדרסון (באנגלית: Sean Michael Leonard Anderson; נולד ב-25 במרץ 1988), המוכר בשם הבמה ביג שון, הוא ראפר אמריקאי, שנולד בעיר סנטה מוניקה, קליפורניה וגדל בדטרויט, מישיגן. ב-2007, חתם ביג שון על חוזה הקלטות בחברת התקליטים של קניה וסט, GOOD Music. לאחר שהוציא לאור מספר מיקסטייפים, בשנת 2011, הוציא את אלבום האולפן הראשון שלו, Finally Famous. מאוחר יותר הוציא שלושה אלבומים נוספים. ביג שון נולד בסנטה מוניקה שבקליפורניה. בגיל 3 חודשים עברה משפחתו לדטרויט, מישיגן. הוא גדל עם אמו, שהייתה מורה, וסבתו ונע מערבה בשל המצב הכלכלי של המשפחה, ולכן הוא נוהג לומר בשיריו "הצד המערבי". כשהיה נער הוא נהג להגיע לרדיו whtd ולהתחרות בתחרות ראפ-והיפ הופ שבועית בה היה מנצח. ב-2005, התארח קניה וסט לראיון בתחנה, כאשר שמע זאת, הגיע ביג שון לתחנה כדי לפגוש אותו וביקש להופיע מולו, אך וסט סירב. לאחר מספר בקשות הוא הסכים והקשיב לביצועיו. כעבור שנתיים הוא החתים אותו בחברת התקליטים שלו GOOD Music. ב-30 בספטמבר 2007, יצא המיקסטייפ הראשון של ביג שון שהביא לו תשומת לב תקשורתית. בשנת 2009, הוא הוציא את המיקסטייפ השני שלו וב-31 באוגוסט 2010, הוציא את המיקסטייפ השלישי שלו, בו הופיעו אמנים שונים, ביניהם דרייק וטייגה. שון היה צריך להוציא מיקסטייפ נוסף אך הוציא במקום את אלבום הבכורה שלו. ב-28 ביוני 2011, הוציא לאור את אלבומו הראשון "Finally Famous" שנחל הצלחה וכלל סינגלים עם אמנים כמו ריק רוס, קניה וסט, פארל ויליאמס, ניקי מינאז' ועוד. הסינגל הראשון מתוך האלבום הוא "My Last" בהשתתפות כריס בראון. הסינגל השני הוא "Marvin & Chardonnay" בהשתתפות קניה וסט. הסינגל השלישי והמצליח ביותר היה "($Dance (A" בהשתתפות ניקי מינאז'. ב-27 באוגוסט 2013, יצא אלבומו השני, Hall of Fame, וב-24 בפברואר 2015, יצא אלבומו השלישי "Dark Sky Paradise". ב-2016, הוא חבר לזמרת ג'ני איקו וכצמד הם קראו לעצמם "Twenty88" (השם נבע מכך ששניהם נולדו ב-1988 ושניהם בני 28). ב-1 באפריל, הם הוציאו את אלבום הבכורה שלהם. ב-4 בספטמבר 2020 הוציא ביג שון את אלבומו השישי והראשון מזה שלוש שנים, "Detroit 2". שון יצא בעבר עם השחקנית נאייה ריברה ועם הזמרת אריאנה גרנדה, וכיום הוא יוצא עם הזמרת ג'נה אייקו. נכון לשנת 2017, הונו של שון מוערך בכ־12 מיליון דולר. 2011: Finally Famous 2013: Hall of Fame 2015: Dark Sky Paradise 2017: I Decided 2017: Double or Nothing (עם מטרו בומין) 2020: Detroit 2 מדיה וקבצים בנושא ביג שון בוויקישיתוף אתר האינטרנט הרשמי של ביג שון (באנגלית) ביג שון, ברשת החברתית פייסבוק ביג שון, ברשת החברתית אקס (טוויטר) ביג שון, ברשת החברתית אינסטגרם ביג שון, ברשת החברתית טיקטוק ביג שון, סרטונים בערוץ היוטיוב ביג שון, במסד הנתונים הקולנועיים IMDb (באנגלית) ביג שון, באתר אפל מיוזיק (באנגלית) ביג שון, באתר ספוטיפיי ביג שון, באתר סאונדקלאוד (באנגלית) ביג שון, באתר Last.fm (באנגלית) ביג שון, באתר AllMusic (באנגלית) ביג שון, באתר MusicBrainz (באנגלית) ביג שון, באתר דיזר ביג שון, באתר Yandex.Music (ברוסית) ביג שון, באתר Discogs (באנגלית) ביג שון, באתר Songkick (באנגלית) ביג שון, באתר Genius ביג שון, באתר SecondHandSongs ביג שון, באתר בילבורד (באנגלית) ביג שון, באתר טיידל (באנגלית) First Stream: New Music From SZA, Big Sean, 6ix9ine & More, בילבורד, ‏4 בספטמבר 2020 Big Sean Net Worth, באתר CelebrityNetWorth Big Sean’s Net Worth in 2017, באתר EarnTheNecklace Big Sean net worth, באתר Bankrate